KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2011. december 14 –i ülésére)

TÁRGY: AZ EGÉSZSÉGÜGYI ÉS GYERMEKJÓLÉTI INTÉZMÉNY FELADATAINAK ÉS LÉTSZÁMÁNAK CSÖKKENTÉSE
Az Egészségügyi és Gyermekjóléti Intézmény egészségügyi alapellátási, egészségügyi járóbeteg-szakellátási és gyermekjóléti alapellátási feladatokat lát el 28,3 fő engedélyezett létszámmal.
Az intézmény az egészségügyi alapellátás keretében iskola-egészségügyi és ifjúság-egészségügyi ellátást, körzeti védőnői ellátást és fogászati ellátást biztosít, mint kötelező önkormányzati feladatot. Önként vállalt feladatként a járóbeteg-szakellátás keretében a dento-alveorális sebészet, a fogászati röntgen és a mozgó szakorvosi szolgálatként működő általános csecsemő és gyermekgyógyászat szolgáltatást nyújt. A mozgó szakorvosi szolgálat ellátási területe Akasztó, Bócsa, Csengőd, Kaskantyú, Páhi, Soltszentimre, Tabdi, Tázlár.

A Képviselő-testület 2011. szeptember 21-i ülésén, az intézmény vezetőjének kérelmére a 103/2011. számú határozatával úgy döntött, hogy Dr. Tátrai József igazgató-főorvos magasabb vezetői megbízását 2012. május 31. napjával visszavonja, egyidejűleg kinevezése szerinti közalkalmazotti jogviszonyát a közalkalmazottak jogállásáról szóló 1992. évi XXXIII. törvény 30.§ (1) bekezdés d) pontja alapján  felmentéssel  2012. május 31. napjával megszünteti és a munkavégzés alól 2012. február 1 napjától mentesíti. 

Dr. Tátrai József főorvos látja el a 2. számú felnőtt fogorvosi körzetben, területi ellátási kötelezettséggel a fogászati ellátást és a város lakossága részére a szájsebészeti feladatokat.  Közalkalmazotti jogviszonyának megszüntetése miatt mind a 2. számú felnőtt fogorvosi körzet, mind a szájsebészeti feladatok ellátása szakorvos nélkül marad.

A fogászati alap és szakellátás OEP finanszírozásának és kiadásainak alakulása 2011. első félévében az alábbiak szerint alakult:

OEP FINANSZÍROZÁS

	DÍJAK
	FOGÁSZATI ALAPELLÁTÁS
	FOGÁSZATI RÖNTGEN
	SZÁJSEBÉSZET

	Fix díjak
	540,1
	130,8
	196,2

	Teljesítménydíjak
	603,7
	420
	225,6

	Saját bevétel
	0
	60
	0

	Összesen, e Ft:
	1143,8
	610,8
	421,8


Bevételek összesesen: 2176,4 eFt

KIADÁSOK

	MEGNEVEZÉS
	FOGÁSZATI ALAPELLÁTÁS
	FOGÁSZATI RÖNTGEN
	SZÁJSEBÉSZET

	Bérjellegű kiadások
	1469
	267,1
	1469,1

	Járulékok
	418,4
	72,1
	418,5

	Dologi kiadások
	158,8
	171,8
	158,9

	Üzemeltetési költségek
	126,5
	126,5
	126,5

	Összesen, e Ft:
	2172,7
	637,5
	2173


Kiadások összesen: 4.983,2 eFt.

Üzemeltetési költségek az alábbi kiadási adatokat tartalmazzák:


Takarítónő bér és járuléka  (6 hó)       



: 21,6 eFt,


Fűtő bér és járulék (5 hó)





: 16,1 eFt,


Villamosenergia






: 6,2   eFt,


Épület üzemeltetés: gáz,víz,karbantartás,

továbbszámlázott szolgáltatások




: 82,6 eFt.

A mozgó szakorvosi szolgálat OEP finanszírozásának és kiadásainak alakulása 2011. első félévében az alábbiak szerint alakult:

OEP FINANSZÍROZÁS

	Díj elnevezése
	MSZSZ gyermekgyógyászati ellátás

	Teljesítménydíj
	1700,8

	Összesen, e Ft:
	1700,8


Bevételek összesen: 1700,8 eFt.

KIADÁSOK

	MEGNEVEZÉS
	MSZSZ gyermekgyógyászati ellátás

	Vásárolt közszolgáltatás /Vállalkozási szerződés alapján fizetett díj/ 
	1200

	Szakmai felelősségbiztosítás
	20

	Összesen, e Ft
	1220


Kiadások összesen: 1220 eFt.

A fenti adatok alapján az intézmény járóbeteg-szakellátási feladatait és a fogászati alapellátási feladatait az Önkormányzat 2011. első félévében 2.318 e Ft-tal támogatta.
A 2. számú fogorvosi körzet lakosságszáma az Okmányiroda adatai szerint 1917 fő, ami nem éri el az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Kormányrendelet 22. §. (6) bekezdése szerint meghatározott, heti 30 óra rendelési idővel finanszírozható 4000 fő lakosságszám felét sem. 

A feladatellátás további gazdaságos biztosítása érdekében – tekintettel a fenti adatokra, valamint Kiskőrös felnőtt lakosságszámára, ami 12.289 fő - célszerű a körzethatárokat módosítani és a jelenleg működő 5 felnőtt fogorvosi körzet helyett 4 felnőtt fogorvosi körzetet kialakítani. Így megszűnne az Egészségügyi és Gyermekjóléti Intézmény fogászati alapellátási feladata, de a feladatot továbbra is biztosítaná az Önkormányzat – a körzetmódosítást követően - azokkal a fogorvosokkal, akik már az Önkormányzattal a fogászati alapellátás területi ellátási kötelezettséggel történő biztosítására megbízási szerződést kötöttek.

Az Egészségügyi és Gyermekjóléti Intézmény járóbeteg-szakellátási feladatai a dento-alveorális sebészet, a fogászati röntgen és a mozgó szakorvosi szolgálatként működő általános csecsemő és gyermekgyógyászat nem kötelezően biztosítandó feladata az Önkormányzatnak. A dento-alveorális sebészet és a fogászati röntgen működtetése az OEP finanszírozásból nem biztosítható, ezért javaslom, hogy  a költségvetési egyensúly megteremtése érdekében 2012. február 1. napjától az Egészségügyi és Gyermekjóléti Intézmény csak alapellátási feladatokat lásson el, vagyis  az egészségügyi alapellátáshoz tartozó iskola-egészségügyi és ifjúság-egészségügyi ellátást, a körzeti védőnői ellátást és a gyermekjóléti alapellátási feladatok közé tartozó bölcsődei ellátást, a gyermekjóléti szolgáltatást és a helyettes szülői ellátást.

A feladatcsökkenés miatt 4 munkakör megszüntetésére kerül sor.
A 2012. január 31. napján megszűnő álláshelyek az alábbiak:

1 fő fogszakorvos

1 fő fogászati asszisztens

0,3 fő röntgen asszisztens

0,5 fő szakorvos

Tekintettel a határozott idejű (2012. január 31. napjáig szóló) közalkalmazotti jogviszonyra, a megbízási szerződéssel ellátott feladatra és a Képviselő-testület 103/2011. számú határozatára a megszüntetett munkakörök 1 fő közalkalmazotti jogviszonyának megszüntetését jelenti 2012. január 31. napjával, mivel a létszámcsökkentéssel érintett dolgozó továbbfoglalkoztatására nincs lehetőség.

A feladatcsökkenést és a létszámcsökkentést figyelembe véve az Egészségügyi és Gyermekjóléti Intézmény létszámkerete 28,3 főről 25,5 főre csökken 2012. február 1. napjával.

Az Egészségügyi és Gyermekjóléti Intézmény 25,5 fős létszámkerete az alábbi munkakörök szerint került megállapításra:

Bölcsőde – 9 fő 8 órás (9 fő csecsemőgondozó)

Gyerekjóléti szolgálat – 3 fő 8 órás családgondozó

Védőnők – 7 fő 8 órás 

Ifjúságorvos – 1 fő 4 órás

Asszisztens- 1 fő 4 órás

Gazdasági ügyintéző – 1,5 fő (1 fő 8 órás, 1 fő 4 órás)

Takarító –3 fő 8 órás

Karbantartó, fűtő – 1 fő 8 órás

A fentiek alapján javaslom, hogy a Képviselő-testület a határozat-tervezet szerint döntsön az Egészségügyi és Gyermekjóléti Intézmény alapító okiratának módosításáról és a létszámcsökkentésről. 
Kiskőrös, 2011. november 28.

                                                                                        Domonyi László sk.

                                                                                           polgármester
HATÁROZAT-TERVEZET

1. A Képviselő-testület az Egészségügyi és Gyermekjóléti Intézmény alapító okiratát 2012. február 1. napjától módosítja, és annak módosításokkal egységes szerkezetbe foglalt szövegét a határozat mellékletében foglaltak szerint elfogadja. Az intézmény létszámkerete 2012. február 1. napjától 25,5 fő. 
2. A Képviselő-testület a határozat 1. pontjára tekintettel az Egészségügyi és Gyermekjóléti Intézménynél feladatelmaradás - a fogászati ellátás, dento-alveorális sebészet, fogászati röntgen, általános csecsemő és gyermekgyógyászat -MSZSZ szolgáltatások ellátásának 2012. február 1. napjától történő megszűnése – miatt, 2012. január 31. napjával 3,3 munkakört ( 1 fő fogszakorvos, 1 fő fogászati asszisztens, 0,3 fő röntgen asszisztens, 0,5 fő szakorvos) megszüntet.
3. A Képviselő-testület a határozat 2. pontjára tekintettel 1 fő teljes munkaidős létszámcsökkentést rendel el, mivel a közalkalmazott kinevezése szerinti munkakörében történő továbbfoglalkoztatására és más munkakörben való foglalkoztatására nincs lehetőség.

4. A Képviselő-testület felkéri az intézmény vezetőjét, hogy a feladatcsökkenéssel és a létszámcsökkentéssel kapcsolatos munkáltatói és egyéb intézkedéseket haladéktalanul tegye meg. 

5. A Képviselő-testület felkéri a polgármestert, hogy az önkormányzat 2012. évi költségvetési rendeletét a fentieknek megfelelően nyújtsa be. 

Felelős: polgármester,  Egészségügyi és Gyermekjóléti Intézmény vezetője
Határidő:
azonnal, ill. 2012. január 31.


















